Mikudagin kl. 16 spælir B36 í Sørvági móti 07 Vestur, og sjálvandi skipa Floksmenn fyri bussferð. Floksmannahølið, sum bara Floksmenn hava atgongd til, letur upp klokkan 14.00, og bussurin fer frá B36-húsinum klokkan 14.30 vestur í Vágar. Limir í Floksmonnum við Gulllimaskapi, SilvurÚtilimaskapi ella Bronsulimaskapi, ið hava goldið limagjaldið, sleppa ókeypis við bussinum. Tríggir dystir eru nú eftir, og tað ræður um at halda fast. Sundalagsmenn eru beint í hølunum á okkum og bíða bara eftir, at vit skulu snáva. Seinast móti B71 reið av álvara um snarið, men vit megnaðu at hála øll trý stigini heim í evstu løtu. Hesu ferð hevði verið gott við einum tryggari sigri! Vit fjepparar eiga at gera okkara, og besti mátin at gera tað, er at vera á staðnum og lata hvítu leikararnar hoyra okkum! Møtið fjølment!